stanford-oval/wikipedia huggingface dataset:
Crazy What Love Can Do

"Crazy What Love Can Do" הוא סינגל של הדי ג'יי הצרפתי, דייוויד גטה, והזמרות הבריטיות, בקי היל ואלה הנדרסון, שיצא, על ידי חברות התקליטים וורנר מיוזיק גרופ ו-What a DJ, ב-8 באפריל 2022. השיר נכתב על ידי דייוויד גטה, ג'ורדן ריילי, לואיס טומפסון, נאיב אפלבאום, רוב הארווי, בקי היל ואלה הנדרסון, והופק על ידי דייוויד גטה, ג'ורדן ריילי, לואיס טומפסון, נאיב אפלבאום ורוב הארווי.
נכון למאי 2022, השיר הושמע למעלה מ-38 מיליון פעמים בספוטיפיי.
ביקורת

ג'קסון נאפה, מ-We Rave You, שיבח את "ההפקה המעולה" של גטה, וציין כי: "אנחנו מקבלים המנון פופ גרובי שיבטיח לך שאתה נע על רחבת הריקודים!". באופן דומה, מריסה טומיאו, מ-BroadwayWorld, אמרה כי השירה של היל והנדרסון "ניתנת לזיהוי מיידי" ושיבחה את "הדרופ האופורי בשיר", וכן אמרה שהשיר צריך להיות להיט הקיץ של שנת 2022. קתרינה ריס, מ-CelebMix, אמרה שהשיר "ללא ספק ינוגן בקול רם וגאה בפסטיבלים ומועדונים במהלך החודשים הקרובים", והיללה עוד יותר את מסר ההעצמה הנשית של השיר ואת "האקורדים שאי אפשר לעמוד בפניהם לפסנתר וטיפות אופוריות".
וידאו קליפ

הווידאו קליפ של השיר, בבימויו של מייקל הוילק, צולם בברצלונה ובמיאמי, ויצא בפייסבוק ב-20 באפריל 2022. מאוחר יותר, הווידאו קליפ הועלה לערוץ היוטיוב של דייוויד גטה ב-22 באפריל 2022. נכון למאי 2022, הווידאו קליפ נצפה למעלה מ-4 מיליון פעמים.
מיקומי שיא

|   ‏‏‏  מצעדים ודירוגים (2022)> מדינה |   ‏‏‏  מצעדים ודירוגים (2022)> מצעד |   ‏‏‏  מצעדים ודירוגים (2022)> מיקום שיא |   ‏‏‏  מצעדים ודירוגים (2022)>  |
| --- | --- | --- | --- |
|  עולמי | בילבורד גלובל 200 | 87 |  |
|  אוסטריה | Ö3 אוסטריה טופ 40‏ | 64 |  |
|  איטליה | מצעד הסינגלים האיטלקי | 72 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | - |  |
|  ארצות הברית | מצעד שירי הדאנס/אלקטרוני | 12 |  |
|  גרמניה | GfK – טופ 100 | 26 |  |
|  גרמניה | מצעד הדאנס הגרמני | 5 |  |
|  הולנד | מצעד 40 הסינגלים ההולנדיים | 6 |  |
|  הולנד | מצעד 100 הסינגלים ההולנדי | 13 |  |
|  הונגריה | Rádiós Top 40 | 40 |  |
|  הונגריה | Dance Top 40 | 30 |  |
|  הונגריה | Single Top 40 | 12 |  |
|  הממלכה המאוחדת | מצעד הסינגלים הבריטי | 5 |  |
|  הממלכה המאוחדת | מצעד הדאנס הבריטי | 2 |  |
|  ולוניה | אולטראטופ 40 | 13 |  |
|  יוון | IFPI Greece | 60 |  |
|  לבנון | מצעד 20 העליונים הרשמי של לבנון | 8 |  |
|  מקסיקו | טופ 100 – מקסיקו | 42 |  |
|  ניו זילנד | המצעד הניו זילנדי הרשמי | 8 |  |
|  סלובקיה | ČNS IFPI | 7 |  |
|  סלובקיה | Singles Digitál Top 100 | 31 |  |
|  פולין | ZPAV | 2 |  |
|  פלנדריה | אולטראטופ 50 | 12 |  |
|  צ'כיה | ČNS IFPI | 28 |  |
|  צרפת | SNEP | 47 |  |
|  קנדה | קנדה הוט 100 | - |  |
|  קנדה | CHR/Top 40 | 40 |  |
|  רומניה | מצעד השירים הרומני | 6 |  |
|  רוסיה | טופ-היט | 62 |  |
|  שוודיה | סוורייטופליסטן | 57 |  |
|  שווייץ | המצעד השווייצרי | 29 |  |
|   ‏‏‏  מצעדים ודירוגים חודשיים (2022)> מדינה |   ‏‏‏  מצעדים ודירוגים חודשיים (2022)> מצעד |   ‏‏‏  מצעדים ודירוגים חודשיים (2022)> מיקום שיא |   ‏‏‏  מצעדים ודירוגים חודשיים (2022)>  |
| --- | --- | --- | --- |
|  רוסיה | טופ-היט | 73 |  |
היסטוריית יציאות לאור

| אזור | תאריך | פורמט | גרסה | חברת תקליטים | הערות |
| --- | --- | --- | --- | --- | --- |
| עולמי | 8 באפריל 2022 | הורדה דיגיטלית, הזרמת מוזיקה | מקורית | וורנר מיוזיק גרופ, What a DJ |  |
| עולמי | 3 במאי 2022 | הורדה דיגיטלית, הזרמת מוזיקה | מורחבת | וורנר מיוזיק גרופ, What a DJ |  |
| עולמי | 13 במאי 2022 | הורדה דיגיטלית, הזרמת מוזיקה | רמיקסים של A7S | וורנר מיוזיק גרופ, What a DJ |  |
Dragon Ball Xenoverse 2

| --- | --- |

 כללי
 תאריך הוצאה:  PlayStation 4 ,Xbox One:  25 באוקטובר 2016 Microsoft Windows:  27 באוקטובר 2016
 סוגה:  לחימה, משחק תפקידים ממוחשב
 פיתוח:  Dimps
 הוצאה לאור:  Bandai Namco Entertainment
 ארץ מקור:  יפן 
 שפות:  אנגלית, יפנית, רוסית, סינית מסורתית, קוריאנית, סינית מפושטת, פורטוגזית ברזילאית, ספרדית, צרפתית, פולנית, איטלקית, גרמנית, ספרדית 
 הפצה:  Bandai Namco Entertainment
 סדרה:  Dragon Ball Xenoverse
 דרישות תוכנה
 מצבי משחק:  שחקן יחיד מרובה משתתפים שיתופי
 פלטפורמות:  PlayStation 4   PlayStation 5   Xbox One   Microsoft Windows   Nintendo Switch
 המשחק הקודם:  Dragon Ball Xenoverse
 המשחק הבא:  Dragon Ball FighterZ 
 דרישות מערכת
 מעבד:  i5 3470
 זיכרון:  4GB
 כרטיס מסך:  GTX 650
 מקום פנוי:  13GB
 מערכת קול:  DirectX 11
 בקרים:  עכבר ומקלדת
 dbx.bn-ent.net
 
Dragon Ball Xenoverse 2 הוא משחק לחימה ותפקידים המבוסס על זיכיון דרגון בול שפותח על ידי Dimps ופורסם על ידי Bandai Namco. זהו משחק ההמשך של Dragon Ball Xenoverse ששוחרר ב-5 בפברואר 2015. המשחק שוחרר ב-25 באוקטובר 2016 עבור פלייסטיישן 4 ו-Xbox One, שלושה ימים לאחר מכן למחשב האישי דרך סטים, ובסתיו 2017 ל-Nintendo Switch. זהו משחק הווידאו השני של דרגון בול ששוחרר על קונסולות משחקי הווידאו של הדור השמיני.
משחקיות

Dragon Ball Xenoverse 2 הוא משחק לחימה תלת-ממדי המתרחש בעולם של הזיכיון דרגון בול. מטרת המשחק היא לתקן את ההיסטוריה המשובשת של דרגון בול מסאגת הסאיינים  על ידי דמות הנוצרת על ידי השחקן; שיכול לעצב אותה, לאמן אותה, לעלות אותה רמות, ולבחור בין חמישה גזעים. העולם העיקרי של המשחק הוא עולם עתידי-מרובה משתתפים שבו השחקן יכול לצאת למשימות ולפגוש שחקנים אחרים דרך אונליין ולהילחם איתם. בשלבים תוכלו למצוא אויבים מוכרים מהסדרה כגון מאג'ין בו, סל, פריזה ועוד..
Bombs Away

| --- | --- |

 סינגל בביצוע עדי אולמנסקי
 מתוך האלבום Bad Intentions
 יצא לאור:  23 באוגוסט 2017
 שפה:  אנגלית
 אורך:  3:45
 חברת תקליטים:  הוצאה עצמאית
 כתיבה:  כריס מוריי, לייקמיינדס, עדי אולמנסקי
 הפקה:  עדי אולמנסקי
"Bombs Away" (בעברית: "פצצות משם") הוא סינגל שהוקלט על ידי הזמרת הישראלית עדי אולמנסקי. יצא לאור ב-23 באוגוסט 2017 בהוצאה עצמאית, והוא נכלל הרצועה ה-11 באלבום האולפן השני של הזמרת, Bad Intentions.
רקע וכתיבה

השיר נכתב על ידי כריס מוריי, לייקמיינדס ואולמנסקי, שגם הפיקה אותו. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-150 אלף השמעות. לא הופק עבורו וידאו קליפ רשמי, אך קטע אודיו שלו פורסם בערוץ היוטיוב הרשמי של אולמנסקי. ב-23 בנובמבר יצאה גרסה אקוסטית לשיר, שזכתה להצלחה גבוהה. היא אף הגיע למקום התשיעי במצעד הרשמי של גלגלצ.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | – |  |
|  ישראל | המצעד הרשמי של גלגלצ | 9 |  |
הערות שוליים

↑  ADI* – Bad Intentions, דיסקוגס
תעודה על מכירות

להקת הבנים פלוס וואן (אנ') מציגה את תקליטי הזהב שלהם.
תעודה על מכירות או אישור הסמכה להקלטת מוזיקה ניתנת לאמן/להקה על סמך המכירות, ההורדות או הזרמות של שירים. רמת הסף של כל אישור משתנה לפי סוג (אלבום, סינגל, הזרמת מוזיקה/הורדות דיגיטליות, וידאו קליפים/DVD ורינגטונים), ולפי מדינה או טריטוריה.
היסטוריה

פרסי תקליטי הזהב והכסף המקוריים הוענקו לאמנים על ידי חברות התקליטים שלהם כדי לפרסם את הישגי המכירות שלהם. דיסק הכסף הראשון הוענק על ידי ריגל זונופון רקורדס (אנ') לג'ורג' פורמבי (אנ') בדצמבר 1937 עבור מכירות של 100,000 עותקים של השיר "When I'm Cleaning Windows".‏ דיסק הזהב הראשון הוענק על ידי RCA רקורדס לתזמורת גלן מילר (אנ'), טקס בנאקה (אנ') ו-The Modernaires (אנ') בפברואר 1942, עבור מכירות של 1.2 מיליון עותקים של הסינגל "Chattanooga Choo Choo". דוגמאות נוספת לכך הם תקליט הזהב שהוענק על ידי RCA רקורדס לאלביס פרסלי ב-1956 עבור מכירות של מיליון יחידות של הסינגל "Don't Be Cruel", ותקליט הזהב שהוענק על ידי דקה רקרודס לג'רי לואיס עבור "Rock-a-Bye Your Baby with a Dixie Melody". תקליט הזהב הראשון עבור אריכי-נגן הוענק על ידי RCA רקורדס להארי בלפונטה ב-1957 עבור האלבום Calypso, האלבום הראשון שנמכר 1,000,000 פעמים.
ברמת התעשייה, ב-1958, הציג איגוד תעשיית ההקלטות האמריקאי את תוכנית פרסי תקליטי הזהב שלה לתקליטים מכל סוג, אלבומים או סינגלים, שהשיגה מיליון דולר במכירות קמעונאיות. מכירות אלו הוגבלו לחברות תקליטים בארצות הברית בלבד. ב-1968, כדי לקבל תקליט זהב היה צריך למכור 250,000 יחידות של אלבומים. בשל המחיר הקמעונאי הנמוך של סינגלים, מספר היחידות היה גבוה יותר. תקליט הפלטינה הוצג לראשונה ב-1976, כאשר סף המכירה לאלבומים היה מיליון יחידות, וסף המכירה לסינגלים היה שני מיליון יחידות. באותה שנה, סף המכירה לתקליט זהב השתנה: סף המכירה לאלבומים היה 500,000 יחידות, וסף המכירה לסינגלים היה מיליון יחידות. עד לשנה זו, אף אלבום לא קיבל תקליט פלטינה. למשל, ההקלטה של ואן קלייברן לקונצ'רטו לפסנתר מס' 1 של צ'ייקובסקי מ-1958 תזכה בסופו של דבר לתקליט פלטינה, אך רק עד שני עשורים לאחר יציאתו. תקליט היהלום הוצג לראשונה ב-1999, כאשר סף המכירה הייתה 10 מיליון יחידות. בסוף שנות ה-80 של המאה ה-20, סף המכירה של סינגלים הושווה לסף המכירה של אלבומים.
היסטוריה > אישור הסמכה של RIAA

הייעוד הרשמי הראשון של "תקליט זהב" על ידי איגוד תעשיית ההקלטות האמריקאי (RIAA) הוגדר לראשונה עבור סינגלים ב-1958. כמו כן, ה-RIAA הגדיר את המונח "תקליט זהב" כסימן מסחר של האיגוד בארצות הברית. תקליט הזהב הראשון שניתן על ידי ה-RIAA, ניתן ב-14 במרץ 1958 לפרי קומו עבור השיר "Catch a Falling Star". הפסקול של הסרט האמריקאי משנת 1955, אוקלהומה!, זכה לתקליט זהב ארבעה חודשים לאחר מכן. ב-1976, ה-RIAA הציג לראשונה את תקליט הפלטינה, שהוענק לראשונה לאלבום האוסף Their Greatest Hits (1971–1975) של האיגלס ב-24 בפברואר 1976, ולסינגל "Disco Lady" של ג'וני טיילור (אנ') ב-22 באפריל 1976. לאחר שמכירות המוזיקה עלו עם הצגת התקליטורים, ה-RIAA הציג תקליט מולטי-פלטינה ב-1984. תקליט יהלום, שהוענקו לאמנים שמכירותיהם של סינגלים או אלבומים הגיעו ל-10,000,000 עותקים, הוצג לראשונה ב-1999.
במאה ה-20, ובעשור הראשון של המאה ה-21, בשל מכירות לסיטונאים, סינגלים ואלבומים רבים זכו לתעודות על מכירה, על אף שנמכרו בהרבה פחות. דבר זה הוספק באופן חלקי בשל המעבר של מכירת הסינגלים והאלבומים להורדות מוזיקה והזרמת מוזיקה.
היסטוריה > אישור הסמכה למדיה דיגיטלית

בחלק מהמדינות, אישורי ההסמכה להקלטת מוזיקה אינם חלים רק על מדיה פיזית, אלא כוללים גם על רינגטונים הורדות דיגיטליות והזרמות מוזיקה. מדינות אחרות, כמו דנמרק וספרד, מחזיקות באישורי הסמכה להקטת מוזיקה נפרדים להורדות דיגיטלית וסטרימינג.
היסטוריה > אישור הסמכה של IFPI

הפדרציה הבין-לאומית לתעשייה הפונוגרפית (IFPI) נוסדה ב-1996, ומעניקה את תקליט הפלטינה האירופאי עבור מכירות אלבומים של למעלה ממיליון באירופה ובמזרח התיכון. תקליט המולטי-פלטינה האירופאי מוענק עבור מכירות בכפולות עוקבות של מיליון. הזכאות אינה מושפעת מתאריך הפרסום, ואינה מוגבלת לאמנים אירופיים בלבד.
היסטוריה > אישור הסמכה של IMPALA

איגוד חברות התקליטים העצמאיות (IMPALA) נוסד באפריל 2000 כדי להצמיח את תעשיית המוזיקה העצמאית ולקדם מוזיקה עצמאית למען מגוון אמנותי, יזמי ותרבותי. האיגוד השיק אישורי הסמכה להקלטת מוזיקה בשנת 2005, כך שיכללו סף מכירות של פחות ממיליון: כסף (20,000+), כסף כפול (40,000+), זהב (75,000+), זהב כפול (150,000+), יהלום (200,000+), פלטינה (400,000+) ופלטינה כפולה (800,000+).
ספי הסמכה

להלן ספי הסמכה עבור מדינות שונות. המספרים בטבלאות הם במונחים של "יחידות", כאשר יחידה מייצגת מכירה אחת או הורדה אחת של מדיום נתון. אישור הסמכה להקלטת מוזיקה מוענקת לעיתים קרובות במצטבר, וייתכן שאלבום בודד יקבל תקליט כסף, זהב ופלטינה בתורו. מאז 2013 בארצות הברית, ו-2014 בבריטניה ובגרמניה, 150 הזרמות מוזיקה נחשבת כיחידה אחת שנמכרה. מאז פברואר 2016, ה-RIAA מוסיף לחישוב המכירות של אלבומים וסינגלים גם הזרמות אודיו ווידאו על פי דרישה.
| מדינה | אלבום כסף | אלבום זהב | אלבום פלטינה | אלבום יהלום | רשות מאשרת |
| --- | --- | --- | --- | --- | --- |
| ישראל | — | 15,000 | 30,000 | — | הפדרציה לתקליטים (IFPI) |
| ארצות הברית | 100,000 | 500,000 | 1,000,000 | 10,000,000 | איגוד תעשיית ההקלטות האמריקאי (RIAA) |
| הממלכה המאוחדת | 60,000 | 100,000 | 300,000 | — | איגוד תעשיית ההקלטות הבריטי (BPI) |
| ברזיל | — | 40,000 | 80,000 | 300,000 | איגוד תעשיית ההקלטות הברזילאי (ABPD) |
| סין | — | 20,000 | 40,000 | — | מנהל הרדיו והטלוויזיה הלאומי (SARFT) |
| צרפת | — | 50,000 | 100,000 | 500,000 | איגוד תעשיית ההקלטות הצרפתי (SNEP) |
| הודו | — | 100,000 | 200,000 | — | איגוד תעשיית ההקלטות ההודי (IMI) |
| רוסיה | — | 25,000 | 50,000 | 100,000 | הפדרציה הבין-לאומית לתעשייה הפונוגרפית (NFPF) |
| גרמניה | — | 100,000 | 200,000 | — | איגוד תעשיית ההקלטות הגרמני (BVMI) |
| יפן | — | 100,000 | 250,000 | 1,000,000 | איגוד תעשיית ההקלטות היפני (RIAJ) |
| קנדה | — | 40,000 | 80,000 | 800,000 | איגוד תעשיית ההקלטות הקנדי (MC) |
| ספרד | — | 20,000 | 40,000 | — | איגוד תעשיית ההקלטות הספרדי (PROMUSICAE) |
| איטליה | — | 30,000 | 60,000 | 600,000 | איגוד תעשיית ההקלטות האיטלקי (FIMI) |
| אוקראינה | — | 50,000 | 100,000 | 500,000 | הפדרציה הבין-לאומית לתעשייה הפונוגרפית (IFPI) |
האלבומים הנמכרים ביותר > בכל העולם

| אמנ/ית | שם האלבום | שנת ההוצאה | סוגה | מכירות במיליונים |
| --- | --- | --- | --- | --- |
| מייקל ג'קסון | Thriller | 1982 | פופ / רוק / רית'ם אנד בלוז | 66 |
| AC/DC | Back in Black | 1980 | הארד רוק / הבי מטאל | 50 |
| פינק פלויד | The Dark Side of the Moon | 1973 | רוק מתקדם | 45 |
| ויטני יוסטון / אמנים שונים | The Bodyguard | 1992 | פסקול | 45 |
| מייקל ג'קסון | Bad | 1987 | פופ / רוק | 45 |
| מיט לוף | Bat Out of Hell | 1977 | הארד רוק | 43 |
| האיגלס | Their Greatest Hits (1971–1975) | 1976 | רוק | 42 |
| בי ג'יז / אמנים שונים | Saturday Night Fever | 1977 | פסקול | 40 |
| פליטווד מק | Rumours | 1977 | רוק | 40 |
| שאניה טוויין | Come On Over | 1997 | קאנטרי / פופ | 40 |
| אדל | 21 | 2011 | סול / פופ / רית'ם אנד בלוז | 35 |
| אמנים שונים | Dirty Dancing | 1987 | פסקול | 32 |
האלבומים הנמכרים ביותר > ארצות הברית

| אמנ/ית | שם האלבום | שנת ההוצאה | מכירות במיליונים |
| --- | --- | --- | --- |
| מייקל ג'קסון | Thriller | 1982 | 33 |
| האיגלס | Their Greatest Hits (1971–1975) | 1976 | 29 |
| לד זפלין | Led Zeppelin IV | 1971 | 23 |
| AC/DC | Back in Black | 1980 | 22 |
| שאניה טוויין | Come On Over | 1997 | 15 |
| אדל | 21 | 2011 | 14 |
| מיט לוף | Bat Out of Hell | 1977 | 14 |
| פינק פלויד | The Wall | 1979 | 11 |
האלבומים הנמכרים ביותר > הממלכה המאוחדת

| אמנ/ית | שם האלבום | שנת ההוצאה | מכירות במיליונים |
| --- | --- | --- | --- |
| קווין | Greatest Hits | 1981 | 6.1 |
| אבבא | ABBA Gold | 1992 | 5.3 |
| הביטלס | Sgt. Pepper's Lonely Hearts Club Band | 1967 | 5.2 |
| אדל | 21 | 2011 | 5.0 |
| אואזיס | (What's The Story) Morning Glory? | 1995 | 4.7 |
| מייקל ג'קסון | Thriller | 1982 | 4.4 |
| דייר סטרייטס | Brothers in Arms | 1985 | 4.3 |
| פינק פלויד | The Dark Side of the Moon | 1973 | 4.3 |
| מייקל ג'קסון | Bad | 1987 | 4.0 |
| קווין | Greatest Hits II | 1991 | 3.9 |
| אדל | 25 | 2015 | 3.3 |
אמנים שיאני מכירות

| אמנ/ית | מדינת המוצא | שנות פעילות | סוגה | הערכת מכירות במיליונים |
| --- | --- | --- | --- | --- |
| הביטלס | הממלכה המאוחדת | 1960–1970 | רוק / פופ / רוק אנד רול | 600–1,000 |
| אלביס פרסלי | ארצות הברית | 1954–1977 | רוק אנד רול / פופ / קאנטרי | 600–1,000 |
| מייקל ג'קסון | ארצות הברית | 1964–2009 | פופ / רית'ם אנד בלוז / רוק / דאנס | 350–750 |
| מדונה | ארצות הברית | משנת 1979 | פופ / רוק / דאנס | 275–300 |
| אלטון ג'ון | הממלכה המאוחדת | משנת 1964 | פופ / רוק | 250–300 |
| פרנק סינטרה | ארצות הברית | 1935–1995 | פופ / ג'אז | 250–300 |
| לד זפלין | הממלכה המאוחדת | 1968–1980 | הארד רוק / הבי מטאל | 200–300 |
| קווין | הממלכה המאוחדת | משנת 1971 | רוק | 150–300 |
| אבבא | שוודיה | 1972–1982 | פופ / דיסקו | 200–300 |
| בריטני ספירס | ארצות הברית | 1998 | פופ | 180–300 |
ייצור פרסים

הלוחות עצמם מכילים פריטים שונים מתחת לזכוכית, כאשר פרסים מודרניים משתמשים לרוב בתקליטורים במקום בתקליטים. רוב תקליטי הזהב והפלטינה הם למעשה תקליטי ויניל שעברו ריבוץ בריק (אנ'). ייתכן שהמוזיקה בתקליט עצמו לא תואמת את ההקלטה המוענקת בפועל. יצרני לוחות בודדים הפיקו את תקליטי הזהב והפלטינה על פי חומרים שהיו זמינים להם ובטכניקות אחרות. הלוחית, בהתאם לגודל ולמורכבות העיצוב, עולה בין 135 ל-275 דולר אמריקאי, והיא מוזמנת ונרכשת לרוב על ידי חברת התקליטים שהוציאה את ההקלטה המקורית של השיר או האלבום.
ראו גם

האלבומים הנמכרים ביותר בכל הזמנים
השירים הנמכרים ביותר בכל הזמנים
תוכנית פרסים ליוצרים של יוטיוב
Cherry Wine

Cherry Wine (בעברית: יין דובדבנים) הוא סינגל שהוקלט על ידי הראפר האמריקאי נאז, והזמרת הבריטית איימי ויינהאוס מתוך אלבומו העשירי, Life Is Good. השיר יצא לאור ב-19 בספטמבר 2012, כסינגל הרביעי והאחרון מתוך אלבומו של נאס.
שנה לאחר צאתו ב-2013, הועמד השיר לפרס גראמי בקטגוריית - "שיתוף הפעולה הטוב ביותר בשיר ראפ", אך הפסיד ל-"No Church in the Wild", של ג'יי זי וקניה וסט.
עם יציאתו נכנס השיר אל המקום ה-144 במצעד הסינגלים הבריטי, וה-27 במצעד שירי ה-R&B שבבריטניה.
רקע וכתיבה

השיר נכתב על ידי נאסר ג'ונס, סאלאם רמי ואיימי ויינהאוס, והופק על ידי רמי גם כן. בריאיון ל-NME אמר נאס כי השיר בא מ-"אלוהים, ואיימי ויינהאוס". המפיק שעבר עם ויינהאוס במהלך כל הקריירה שלה, סאלאם רמי אמר על כי: "שנינו עבדנו על אלבום חדש, זה פשוט כמו קסם, אין לנו אפילו הסבר לאיך זה קרה, אבל זה פשוט קרה. היא גרמה לזה לקרות."
מילותיו של השיר מדברות על כך שנאס מחפש בת זוג "מושלמת", שתתאים עבורו.
וידאו קליפ

הווידאו קליפ הנלווה שיצא לשיר הוצג לראשונה ב-2 באוקטובר 2012, ומציג את נאס כברמן, ואילו תמונות של איימי ויינהאוס מוקרנות על קירות הלבנים של הבר. הסרטון מסתיים בתמונה של ויינהאוס ליד הקדשה שנעשתה עבורה, ובה היה כתוב "לזכרה של איימי ויינהאוס (1983-2011)".
מיקומי שיא

|   ‏‏‏  מצעדים ודירוגים (2007)> מדינה |   ‏‏‏  מצעדים ודירוגים (2007)> מצעד |   ‏‏‏  מצעדים ודירוגים (2007)> מיקום שיא |   ‏‏‏  מצעדים ודירוגים (2007)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 144 |  |
|  הממלכה המאוחדת | מצעד שירי ה-R&B | 27 |  |
היסטוריית יציאות לאור

| מדינה | תאריך יציאה | פורמט | חברת תקליטים |
| --- | --- | --- | --- |
| בריטניה | 19 בספטמבר 2012 | רדיו להיטים עכשוויים | דאף ג'אם |
הערות שוליים

↑  "Nas - Cherry Wine (Explicit) ft. Amy Winehouse". GRAMMY.com (באנגלית). 2017-05-15. נבדק ב-2017-12-29.
↑  Chart Log UK – 2012 + Weekly Updates + Sales 2012, www.zobbel.de
↑  Official Singles Chart Top 100 | Official Charts Company, www.officialcharts.com (באנגלית)
↑  Cherry Wine - Nas, Amy Winehouse | Song Info | AllMusic, AllMusic
↑  "Nas releases 'Cherry Wine' video featuring Amy Winehouse – watch - NME". NME (באנגלית אמריקאית). 2012-10-02. נבדק ב-2017-12-29.
↑  "Behind The Scenes Of Nas' "Cherry Wine" ft. Amy Winehouse Video [PHOTOS]". The Latest Hip-Hop News, Music and Media | Hip-Hop Wired (באנגלית אמריקאית). 2012-09-15. נבדק ב-2017-12-29.
↑  VH1 Original TV Shows, Reality TV Shows | VH1, VH1
↑  Radio playlist update: Radio 1 | News | Music Week, www.musicweek.com (באנגלית)
↑  WebCite query result, www.webcitation.org (באנגלית)
↑  "Amy Winehouse". GRAMMY.com (באנגלית). 2018-05-22. נבדק ב-2018-07-06.
| איימי ויינהאוס |
| --- | --- | --- |
| דיסקוגרפיה • פרסים ומועמדויות • שירים | דיסקוגרפיה • פרסים ומועמדויות • שירים |  |
| אלבום אולפן | Frank • Back to Black |  |
| אלבומי אוסף | Lioness: Hidden Treasures |  |
| אלבומי הופעה | Amy Winehouse at the BBC |  |
| אלבומי וידאו | I Told You I Was Trouble: Live in London |  |
| ערכים קשורים | "איימי" (פסקול) • "איימי ויינהאוס: בחזרה לשחור" • דיון ברומפילד • טיילר ג'יימס • לייונס רקורדס • מארק רונסון • פסל • קרן איימי ויינהאוס |  |
| איימי ויינהאוס – סינגלים |
| --- | --- | --- |
| Frank | "Stronger Than Me" • "Take the Box" • "In My Bed" • "You Sent Me Flying" • "Fuck Me Pumps" • "Help Yourself" |  |
| Back to Black | "Rehab" • "You Know I'm No Good" • "Back to Black" • "Tears Dry on Their Own" • "Love Is a Losing Game" |  |
| Lioness: Hidden Treasures | "Body and Soul" • "Our Day Will Come" |  |
| שירים נוספים | "Valerie" • "B Boy Baby" • "Cherry Wine" |  |
Golden Skans

| --- | --- |
 סינגל בביצוע קלאקסונס
 מתוך האלבום Myths of the Near Future
 יצא לאור:  22 בינואר 2007 
 סוגה:  אינדי רוק 
 שפה:  אנגלית 
 חברת תקליטים:  פולידור רקורדס 
 
"Golden Skans" ("גולדן סקנס") הוא שיר שיצא על ידי להקת קלקסונס הלונדונית ב-22 בינואר 2007, מתוך אלבומה הראשון Myths of the Near Future, שיצא ב-29 בינואר 2007. השיר הגיע למקום ה-16 במצעד הסינגלים הבריטי ב-14 בינואר, טיפס למקום ה-14 בשבוע הבא, והגיע בסופו של דבר למקום השביעי.
במאי 2007, מגזין NME הציב את "Golden Skans" במקום ה-40 ברשימת "50 המנוני האינדי הטובים אי פעם". בדצמבר 2007, NME בחר ב-"Golden Skans" כסינגל הטוב ביותר של השנה. באוקטובר 2011, NME מיקמה את השיר במקום ה-97 ברשימת "150 השירים הטובים ביותר ב-15 השנים האחרונות".
שם השיר

על פי ראיון ברדיו עם הלהקה, השם "גולדן סקנס" נגזר משמו של גוף תאורה הנקרא בשם דומה באנגלית ("Golden Scan")  המיוצר על ידי חברת התאורה קליי פאקי.[דרוש מקור]
קליפ וידאו

הקליפ של השיר, בבימויו של סאאם פאראחמאנד, מושפע מאוד מהקליפ לשיר "Can You Feel It" של חמישיית הג'קסונים. בקליפ חברי הלהקה מופיעים רטובים לחלוטין, הם מכוסים בסרטים צבעוניים ושוברים חפצי זכוכית שונים.
גרסות כיסוי

השיר כוסה בלייב לאונג' ברדיו 1 של ה-BBC בהזדמנויות שונות על ידי מארק רונסון ועל ידי להקת קייזר צ'יפס.
הערות שוליים

↑  "150 Best Tracks Of The Past 15 Years - NME". 6 באוקטובר 2011. {{cite web}}:  (עזרה)
↑  "Clay Paky - Golden Scan 4". אורכב מ-המקור ב-17 בפברואר 2014. נבדק ב-2 בספטמבר 2013. {{cite web}}:  (עזרה)
| --- | --- |
בקרת זהויות :  MusicBrainz release group: 20e869b9-80bc-3cc6-94ec-75f9a917d93d  MusicBrainz work: 76c1dff1-46a1-32bc-91d8-37b526c6933b 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "Golden Skans".
Dmesg

dmesg (קיצור של "display message" - הצגת הודעות) היא פקודה ברוב מערכות ההפעלה של לינוקס ויוניקס המציגה את ההודעות המתקבלות מליבת מערכת ההפעלה.
באתחול

כאשר מערכת המחשב מאותחלת תחילה נטענת הליבה לזיכרון. בשלב זה מנהלי התקנים המצויים בליבה מוגדרים לנהוג בהתאם לחומרה הקיימת במחשב הרלוונטי, ומנפקים פלטים אודות הצלחת התהליך. אלמנטים אחרים בתוך הליבה יכולים גם לייצר פלט דומה המדווח אודות הצלחת טעינת מודולים ורכיבים נוספים.
בחלק מהמקרים ניתן לציין פרמטרי אתחול, השולטים על רמת פירוט ההודעות המתקבלות. הדבר נוח במקרים בהם פלט ארוך מידי גולל את מסוף ההודעות מעלה, ובגלל מהירות התהליך לא מתאפשרת קריאתם. בנוסף חלק ממקשי המקלדת עשויים להשהות את הפלט על המסך. פקודת dmesg מאפשרת לבדוק הודעות אלו בצורה מבוקרת, לאחר שהמערכת הופעלה.
לאחר האתחול

ההודעות נשמרות בחוצץ מעגלי בליבת מערכת ההפעלה. אם הוא מתמלא, הודעות ישנות ידרסו. גם לאחר טעינת המערכת הליבה עשויה לייצר הודעות אבחון נוספות. הדבר קורה בין היתר כשהתקני קלט/פלט נתקלים בתקלות, וכן כאשר התקני USB מבצעים החלפה חמה.
הערות שוליים

↑  מידע על הפקודה
↑  עוד על הפקודה ביוניקס
↑  כיצד לאבחן בעיות באמצעות dmesg
ערך זה הוא קצרמרבנושא תוכנה. אתם מוזמנים לתרום לוויקיפדיה ו.
Goldoolins

| --- | --- |

חברי ההרכב בתמונה מאלבומם הראשון. מימין לשמאל: O.D. Goldbart ,Tadlik N. Doolin ,E.T. Doolin
 מוקד פעילות:  ישראל
 תקופת הפעילות:  מ-2004
 סוגה:  פולק, פולק-רוק, קאנטרי, בארוק, פולק-פסיכדלי (Acid Folk)
 חברת תקליטים:  האוזן השלישית Goldoolins Turly Crio Records
 חברים
 O.D. Goldbart Tadlik N. Doolin E.T. Doolin
Goldoolins (בעברית גּוֹלְדּוּלִינְס או הַגּוֹלְדּוּלִינִים) הוא הרכב פולק אקוסטי ישראלי המונה שלושה חברים:
O.D. Goldbart (אוהד גולדברט): שירה, גיטרה קלאסית, פסנתר, אקורדיון, צ'מבלו, קלימבה ("פסנתר אגודל"), גיטרה חלולת־גוף, ציתר וכלי הקשה ביתיים.
E.T. Doolin (איתי אייל): שירה, גיטרה אקוסטית, דולצימר, מפוחית, גיטרה בס, פאז בס (אפקט), מנדולה, קלימבה, ציתר, קונטרבס, פסנתר וכלי הקשה ביתיים.
Tadlik N. Doolin (טל גזית אייל): שירה, ציתר, נבל ימי-ביניימי, גלוקנשפיל, שריקה, חלילית וכלי הקשה ביתיים.
שם ההרכב הוא שילוב שמות המשפחה של חבריו (חלקם שמות במה, כפי שניתן לראות).
ביוגרפיה

אוהד גולדברט ואיתי אייל הקימו בנעוריהם (יחד עם אלון וייסמן) להקת רוק מתקדם בשם "לורד פלימנאפ" (Lord Flimnap). הלהקה הוציאה אלבום אחד ויחיד בשם Point of View שהודפס ב-1989 במהדורה מצומצמת על ידי האוזן השלישית והפך לפריט אספנים (הודפס מחדש בסוף 2004). באפריל 2004 הוציא אייל אלבום סולו ראשון; זמן קצר לאחר מכן חבר שוב לגולדברט להקמת ההרכב Goldoolins אליו צירף גם את אשתו טל, מוזיקאית וזמרת קלאסית בוגרת האקדמיה למוסיקה ולמחול בירושלים. ההרכב היה פעיל בעיקר באמצע העשור הראשון של המאה ה-21 והוציא שלושה אלבומים מקוריים ואלבום אוסף (חלקו מקורי). לקראת סוף העשור הקימו משפחות וצמצמו פעילות. נכון לשנת 2011 ההרכב אינו פעיל כשנתיים, והאתר הרשמי ירד מהרשת.